भारत सरकार

मानव संसाधन विकास मंत्रालय

उच्चतर शिक्षा विभाग

**राज्‍य सभा**

अतारांकित प्रश्‍न संख्‍या : 689

उत्‍तर देने की तारीख : 27 जुलाई, 2015

**सीबीसीएस का प्रारंभ**

**689. डा॰ आर॰ लक्ष्मणनः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार ने देशभर के विश्वविद्यालयों में चयन आधारित क्रेडिट प्रणाली (सीबीसीएस) का प्रारंभ करने का निर्णय लिया है;

(ख) यदि हां, तो उसके क्या कारण हैं;

(ग) मौजूदा शिक्षण अधिगम प्रक्रिया की तुलना में सीबीसीएस किस प्रकार अलग है; और

(घ) सीबीसीएस की शुरुआत करने वाले विश्वविद्यालयों का राज्यवार ब्यौरा क्या है?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) और (ख): जी, हां। चयन आधारित क्रेडिट प्रणाली (सीबीसीएस) के तहत वैकल्पिक विषयों की उपलब्धता में वृद्धि होती है और विद्यार्थी शैक्षिक कठोरता से बंधा हुआ नहीं है। यह विद्यार्थियों को अपनी पसंद के पाठ्यक्रम लेने, अपनी गति से सीखने, अतिरिक्त पाठ्यक्रम लेने और अपेक्षित क्रेडिटों से भी अधिक प्राप्त करने और अध्ययन के लिए अंतर्विषयक दृष्टिकोण को अपनाने में समर्थ बनाता है। यूजीसी ने सूचित किया है कि सीबीसीएस को शुरू करना, भारत में विभिन्‍न विश्‍वविद्यालयों द्वारा पालन की जा रही मूल्‍यांकन प्रणाली में विविधता के कारण छात्रों द्वारा सामना की जा रही विभिन्‍न कठिनाईयों के समाधान में सहायता करेगा। इसके अतिरिक्‍त, सीबीसीएस देश के साथ विदेश में जहां ऐसी प्रणाली एक मानदंड है, उच्‍चतर शिक्षा संस्‍थाओं में छात्रों की निर्बाध गतिशीलता को सुनिश्चित करेगा।

(ग): यूजीसी ने सूचित किया है कि सीबीसीएस मौजूदा शिक्षण-अधिगम प्रक्रिया से विभिन्‍न होगा क्‍योंकि यह क्रेडिटों के अवार्ड के लिए अग्रणी मोडुलाराइजिड़ सेमेस्‍टर प्रणाली पर आधारित होगा। इसके अतिरिक्‍त, छात्रों का निष्‍पादन संख्यात्मक अंकों की बजाय ग्रेड के रूप में न्यायनिर्णय किया जाएगा। इसके साथ-साथ, यह भावी छात्रों के लिए अधिकतम चयन भी प्रदान करेगा ताकि वे विभागों के साथ संस्‍थाओं से भी अपने विषय के चयन में क्रेडिट अर्जित करने के योग्‍य बन सकें।

यूजीसी ने आगे सूचित किया है कि सीबीसीएस के अं‍तर्गत, विश्‍वविद्यालयों से अनुरोध किया जाता है कि वे संख्‍यात्‍मक अंक प्रणाली से मूल्‍यांकन की ग्रेडिंग प्रणाली में परिवर्तन करें जिसका अनुसरण इस समय विश्‍वविद्यालयों में किया जा रहा है। ग्रेडिंग प्रणाली, परंपरागत अंक प्रणाली से बेहतर मानी जाती है और अत: इसका अनुसरण भारत और विदेश में शीर्ष संस्‍थाओं में किया जा रहा है। यह विभिन्न देशों में और देश के भीतर संस्‍थाओं में छात्र गतिशीलता को सुविधा प्रदान करेगा और छात्रों के निष्‍पादन का मूल्यांकन करने में संभावित नियोक्‍ताओं को समर्थ भी बनाएगा।

इसके अतिरिक्‍त, सीबीसीएस के अंतर्गत, विश्‍वविद्यालय परंपरागत वार्षिक प्रणाली से सेमेस्‍टर प्रणाली की ओर बढ़ेगें। सेमेस्‍टर प्रणाली, शिक्षण-अधिगम प्रक्रिया को तेज़ करती है और अधिगम में ऊर्ध्वाकार तथा क्षैतिज गतिशीलता को समर्थ बनाती है। क्रेडिट आधारित सेमेस्‍टर प्रणाली, पाठ्यक्रम सामग्री और शिक्षण के घंटों के आधार पर क्रेडिट प्रदान करने में लचीलापन प्रदान करती है।

विश्‍वविद्यालय अनुदान आयोग द्वारा जारी दिशा-निर्देश <http://www.ugc.ac.in/pdfnews/9555132_Guidelines.pdf> पर उपलब्‍ध हैं।

(घ): यूजीसी ने सूचित किया है कि यूजीसी द्वारा वित्‍तपोषित सभी 39 केन्‍द्रीय विश्‍वविद्यालय, आगामी अकादमिक सत्र से चयन आधारित क्रेडिट प्रणाली का कार्यान्‍वयन करने वाले हैं। इसके अतिरिक्‍त, 21 राज्‍य सार्वजनिक विश्‍वविद्यालय, 5 राज्‍य निजी विश्‍वविद्यालय और 6 समविश्‍वविद्यालयों ने भी सीबीसीएस का कार्यान्‍वयन करने के लिए तत्‍परता व्‍यक्‍त की है। उन विश्‍वविद्यालयों का राज्‍य-वार ब्‍यौरा, जिन्होंने सीबीसीएस को शुरू करने के लिए अपनी तत्‍परता व्‍यक्‍त की है, संलग्‍नक में है।

\*\*\*\*\*

**‘‘सीबीसीएस का प्रारंभ’’ के संबंध में माननीय संसद सदस्‍य डा॰ आर॰ लक्ष्मणन द्वारा दिनांक 27.07.2015 को पूछे जाने वाले राज्‍य सभा अतारांकित प्रश्‍न सं.689 के भाग (घ) के उत्‍तर में संदर्भित संलग्नक।**

विश्‍वविद्यालयों का ब्‍यौरा जिन्‍होंने सीबीसीएस को शुरू करने के लिए अपनी तत्‍परता व्‍यक्‍त की है

|  |  |  |  |  |  |
| --- | --- | --- | --- | --- | --- |
| क्र.सं | राज्‍य/संघ राज्‍यक्षेत्र | केन्द्रीय विश्वविद्यालय | राज्य सार्वजनिक विश्वविद्यालय | राज्य निजी विश्वविद्यालय | समविश्‍वविद्यालय |
| 1 | अरुणाचल प्रदेश | राजीव गांधी विश्वविद्यालय |  |  |  |
| 2 | असम | असम विश्वविद्यालय |  |  |  |
|  |  | तेजपुर विश्वविद्यालय |  |  |  |
| 3 | आंध्र प्रदेश | हैदराबाद विश्वविद्यालय | श्री पद्मावती महिला विश्वविद्यालयम |  |  |
|  |  |  | आचार्य नागार्जुन विश्वविद्यालय |  |  |
|  |  | मौलाना आजाद राष्ट्रीय उर्दू विश्वविद्यालय |  |  |  |
|  |  | अंग्रेजी और विदेशी भाषा विश्वविद्यालय |  |  |  |
| 4 | दिल्‍ली | जामिया मिलिया इस्लामिया |  |  |  |
|  |  | दिल्ली विश्वविद्यालय |  |  |  |
|  |  | जवाहरलाल नेहरू विश्वविद्यालय |  |  |  |
| 5 | मध्‍य प्रदेश | इंदिरा गांधी राष्ट्रीय जनजातीय विश्वविद्यालय | महात्मा गांधी चित्रकूट ग्रामोदय विश्वविद्यालय | जेपी इंजीनियरिंग और प्रौद्योगिकी विश्वविद्यालय |  |
|  |  | डॉ हरिसिंह गौड़ विश्वविद्यालय |  |  |  |
| 6 | महाराष्‍ट्र | महात्मा गांधी अंतर्राष्‍ट्रीय हिन्दी विश्वविद्यालय | शिवाजी विश्वविद्यालय |  | डॉ. डी.वाई पाटिल विद्यापीठ |
| 7 | मिजोरम | मिजोरम विश्वविद्यालय, |  |  |  |
| 8 | मेघालय | नॉर्थ ईस्टर्न हिल यूनिवर्सिटी, |  |  |  |
| 9 | मणिपुर | मणिपुर विश्वविद्यालय |  |  |  |
| 10 | नागालैंड | नागालैंड विश्वविद्यालय |  |  |  |
| 11 | पुडुचेरी | पांडिचेरी विश्वविद्यालय |  |  |  |
| 12 | सिक्किम | सिक्किम विश्वविद्यालय |  |  |  |
| 13 | त्रिपुरा | त्रिपुरा विश्वविद्यालय |  |  |  |
| 14 | पश्चिम बंगाल | विश्व भारती | पश्चिम बंगाल न्यायिक विज्ञान राष्ट्रीय विश्वविद्यालय |  |  |
|  |  |  | जादवपुर विश्वविद्यालय |  |  |
| 15 | उत्तराखंड | हेमवती नंदन बहुगुणा गढ़वाल विश्वविद्यालय | जी.बी.पंत कृषि एवं प्रौद्योगिकी विश्वविद्यालय |  |  |
| 16 | उत्तर प्रदेश | अलीगढ़ मुस्लिम विश्वविद्यालय |  |  |  |
|  |  | बाबा साहेब भीमराव अम्बेडकर विश्वविद्यालय, |  |  |  |
|  |  | बनारस हिंदू विश्वविद्यालय |  |  |  |
|  |  | इलाहाबाद विश्वविद्यालय |  |  |  |

|  |  |  |  |  |  |
| --- | --- | --- | --- | --- | --- |
| 17 | तमिलनाडु | तमिलनाडु केन्द्रीय विश्वविद्यालय | मद्रास विश्वविद्यालय |  | विज्ञान और प्रौद्योगिकी के पेरियार मैनियामाई संस्थान |
|  |  |  |  |  | अनुसंधान और शिक्षा के चेत्तीनाद अकादमी |
|  |  |  |  |  | प्रौद्योगिकी एवं विज्ञान हिन्दुस्तान इंस्टिट्यूट |
|  |  |  |  |  | सनमुघा आर्ट्स, साइंस।, प्रौद्योगिकी एवं अनुसंधान अकादमी |
| 18 | राजस्थान | राजस्थान केन्द्रीय विश्वविद्यालय | राष्ट्रीय विधि विश्वविद्यालय | एमिटी विश्वविद्यालय |  |
| 19 | पंजाब | पंजाब केन्द्रीय विश्वविद्यालय |  |  |  |
| 20 | ओडिशा | उड़ीसा केन्द्रीय विश्वविद्यालय |  |  |  |
| 21 | केरल | केरल केंद्रीय विश्वविद्यालय | कन्नूर विश्वविद्यालय |  |  |
| 22 | कर्नाटक | कर्नाटक केंद्रीय विश्वविद्यालय | तुमकुर विश्वविद्यालय |  | जैन विश्‍वविद्यालय |
|  |  |  | बंगलौर विश्वविद्यालय |  |  |
|  |  |  | विजयनगर श्री कृष्णदेवराय विश्वविद्यालय |  |  |
| 23 | झारखंड | झारखंड केंद्रीय विश्वविद्यालय |  |  |  |
| 24 | जम्मू और कश्मीर | कश्मीर केन्द्रीय विश्वविद्यालय | जम्मू विश्वविद्यालय |  |  |
|  |  |  | शेर-ए-कश्मीर कृषि विज्ञान एवं प्रौद्योगिकी विश्वविद्यालय |  |  |
|  |  | जम्मू केंद्रीय विश्वविद्यालय |  |  |  |
| 25 | हिमाचल प्रदेश | हिमाचल प्रदेश केन्द्रीय विश्वविद्यालय |  |  |  |
| 26 | हरियाणा | हरियाणा केन्द्रीय विश्वविद्यालय | लाला लाजपत राय पशु चिकित्सा एवं पशु विज्ञान विश्वविद्यालय | आईटीएम विश्‍वविद्यालय |  |
|  |  |  |  | महर्षि मार्कंडेश्वर विश्‍वविद्यालय |  |
| 27 | छत्तीसगढ़ | गुरु घासीदास विश्वविद्यालय | बिलासपुर विश्वविद्यालय |  |  |
|  |  |  | इंदिरा गांधी कृषि विश्वविद्यालय |  |  |
| 28 | बिहार | बिहार केन्द्रीय विश्वविद्यालय |  |  |  |
| 29 | गुजरात | गुजरात केन्द्रीय विश्वविद्यालय | महाराजा कृष्‍णकुमारसिंहजी भावनगर विश्वविद्यालय | सी.यू शाह विश्‍वविद्यालय |  |
|  |  |  | सरदारक्रुशिनगर दंतीवाडा कृषि विश्वविद्यालय |  |  |
|  |  |  | हेमचंद्राचार्य उत्तर गुजरात विश्वविद्यालय |  |  |

\*\*\*\*\*\*\*